Document ID: 32007D0852

KOMMISSIONENS BESLUTNING
af 13. december 2007
om ændring af beslutning 2005/5/EF for så vidt angår sammenlignende EF-prøver på og -analyser af frø og formeringsmateriale af Asparagus officinalis i henhold til Rådets direktiv 2002/55/EF
(meddelt under nummer K(2007) 6168)
(EØS-relevant tekst)
(2007/852/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2002/55/EF af 13. juni 2002 om handel med grøntsagsfrø (1), særlig artikel 43, stk. 3 og 5, og
ud fra følgende betragtninger:
(1)
Ved Kommissionens beslutning 2005/5/EF af 27. december 2004 om ordningen for sammenlignende EF-prøver på og -analyser af frø og formeringsmateriale af visse landbrugs- og grøntsagsplantearter og vin efter Rådets direktiv 66/401/EØF, 66/402/EØF, 68/193/EØF, 92/33/EØF, 2002/54/EF, 2002/55/EF, 2002/56/EF og 2002/57/EF for 2005 til 2009 (2) er der fastsat bestemmelser om sammenlignende prøver og analyser i henhold til direktiv 2002/55/EF af Asparagus officinalis fra 2005 til 2009.
(2)
Det organ, der er ansvarligt for at gennemføre prøverne og analyserne, har underrettet Kommissionen om, at arbejdet er skredet hurtigere frem end forventet, og at det som følge af en god udvikling for planter, der er observeret i årene 2005-2007, nu forventer, at alle relevante observationer, der kræves i henhold til den indkaldelse af projekter, der blev offentliggjort den 21. juni 2004 (3), vil være afsluttet inden udgangen af 2008 i stedet for 2009. Det oplyste, at de samlede støtteberettigede udgifter som følge heraf ville være mindre end oprindeligt antaget, mens udgifterne i 2008 ville være større.
(3)
På grundlag af disse kendsgerninger har det ansvarlige organ forelagt et forslag til ny beregning af de støtteberettigede udgifter og EF-tilskuddet.
(4)
De støtteberettigede udgifter og EF-tilskuddet bør derfor tilpasses.
(5)
Beslutning 2005/5/EF bør derfor ændres i overensstemmelse hermed.
(6)
Foranstaltningerne i denne beslutning er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -
VEDTAGET FØLGENDE BESLUTNING:
Artikel 1
I beslutning 2005/5/EF foretages følgende ændringer:
1)
I artikel 1, stk. 1, ændres »2009« til »2008«.
2)
I artikel 3, stk. 1, ændres »2009« til »2008«.
3)
Bilaget ændres som anført i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 13. december 2007.

Labels: 7
15
6